ธปท.ชี้ค่าเงินยังไม่กระทบการแข่งขันธุรกิจไทย
ธปท.ชี้การเคลื่อนไหวของค่าเงินบาท ไม่ทำลายศักยภาพการแข่งขันของผู้ประกอบการไทย
16 ส.ค. 2554

ธปท.ชี้การเคลื่อนไหวของค่าเงินบาท ไม่ทำลายศักยภาพการแข่งขันของผู้ประกอบการไทย
น.ส.วงษ์วธู โพธิรัชต์ ผู้อำนวยการอาวุโส ฝ่ายตลาดการเงินและบริหารเงินสำรอง ธนาคารแห่งประเทศไทย(ธปท.) เปิดเผยว่า การเคลื่อนไหวของค่าเงินบาทในขณะนี้ค่อนข้างนิ่ง ถ้าเทียบตลาดเงินบาทของไทยกับตลาดอื่นในช่วง 2-3 วันนี้ ถือว่าเคลื่อนไหวในกรอบที่แคบมาก ต่างจากสกุลเงินอื่นๆที่ค่อนข้างผันผวนมาก โดยในช่วง 7-8 เดือนที่ผ่านมาค่าเงินบาทปรับแข็งค่าขึ้นเพียง 1%
"ใครที่ห่วงว่าผู้ประกอบการไทยจะสูญเสียความสามารถในการแข่งขัน ถ้าเงินบาทแข็งค่ามาก ซึ่งความเป็นห่วงในส่วนนี้ไม่ควรจะมีมากแล้ว เพราะถ้าเทียบค่าเงินบาทไทยกับสกุลเงินอื่นๆในภูมิภาคที่เป็นประเทศคู่ค้าคู่แข่ง 7-8 สกุล เช่น เกาหลี อินโดนีเซีย สิงคโปร์ แล้วเงินบาทไทยถือว่าแข็งค่าน้อยกว่ามาก"น.ส.วงษ์วธูกล่าว
ทั้งนี้ ค่าเงินบาทจากในช่วงสิ้นปี 2553 ที่ผ่านมาอยู่ที่ระดับ 30.15 บาทต่อเหรียญสหรัฐ ปัจจุบันปรับแข็งค่าขึ้นมาอยู่ที่ระดับ 29.80-29.85 บาทต่อเหรียญสหรัฐ